**580. stjórnarfundur Búnaðarsambands Eyjafjarðar  
haldinn í Búgarði þriðjudaginn 9.2.2021.**

Allir stjórnarmenn mættir, Gunnhildur Gylfadóttir, Birgir H. Arason, Gestur J. Jensson, Guðmundur Sturluson og Helga Hallgrímsdóttir. Einnig fyrsti varam. Hákon B. Harðarson.

Dagskrá:

1. **Samþykkja og undirrita fundargerðir nr. 577, 578 og 579.** Fundargerðirnar samþykktar og undirritaðar.
2. **Lögð fram drög að ársreikningi BSE fyrir 2020.** Jón Hlynur kom á fundinn og fór með stjórn yfir drög að ársreikningi fyrir liðið ár. Útlit er fyrir nokkurn hagnað á árinu.
3. **Ákvörðun um aðalfund, fyrirkomulag og tímasetningu, verðlaunaveitingar og fl.**  
   Ákveðið að aðalfundur verði haldinn miðvikudaginn 10. mars. Skipulag fundarins verður ákveðið út frá stöðu mála í veirufaraldri. Athuga með að fá formann og nýráðinn framkvæmdastjóra Bændasamtakanna til að ávarpa fundinn.   
   Ákveðið að Lindigarðar ehf á Ósi Hörg. Fái Hvatningarverðlaun fyrir liðið ár.  
   Einnig verði veitt nautgriparæktar- og sauðfjárræktarverðlaun BSE fyrir 2019 og 2020  
   Þar sem ekki var haldinn „hrútafundur“ í haust þar sem veittar hafa verið viðurkenningar fyrir stigahæstu lambhrúta héraðsins verður það gert á aðalfundi.  
   Á aðalfundi sem boðaður var s.l. haust en frestað, var stefnt að lagabreytingum sem lagðar verða fyrir á komandi aðalfundi.
4. Umsögn um tillögur félagsmálanefndar BÍ.   
   Borist höfðu tillögur um breytingar á félagskerfi bænda sem óskað var eftir umsögn um.  
   Eftirfarandi bókun var gerð og send til BÍ.  
     
   „Stjórn BSE er sammála megin tilgangi breytinga samþykktanna, þ.e. að búgreinasamtök verði deildir í BÍ.  
   Það vantar betri skýringar á hvernig tenging búgreinadeilda er hugsuð heim í héruð og hvernig kosningu til búgreinaþings verði háttað. Einnig vantar útskýringu á tengingu búnaðarsambanda við önnur félög sem gefið er í skyn að þurfi að styrkja.   
   Þar sem fleiri félög eiga að sameinast um einn búnaðarþingsfulltrúa á eftir að útfæra með hvaða hætti það er hugsað“.   
   Óskað er eftir fundi með fulltrúum BÍ um félagsmálatillögurnar þriðjudaginn 16.2. kl. 10.  
   Fundi slitið kl. 15.  
   SBH